stanford-oval/wikipedia huggingface dataset:
รูมิกเวิลด์
มังงะ

เรื่องสั้นและผลงานพิเศษ เผยแพร่ครั้งแรกกับสำนักพิมพ์โชงะกุกังในประเทศญี่ปุ่น และได้ปล่อยตัวครั้งที่สองในรูปแบบทังโกบง ประกอบด้วยแบบของรูปเล่ม 3 เล่ม และ 2 เล่ม
รูมิกเวิลด์ในส่วนของรูปเล่มหนังสือมังงะได้รวบรวมเรื่องสั้นชิ้นเอกผลงานยอดเยี่ยมของ รูมิโกะ ทากาฮาชิ มาเป็นเล่มมังงะและคอมมิคได้รับการตีพิมพ์จัดจำหน่ายในหลายประเทศ และในประเทศไทยหนังสือการ์ตูนอยู่ในชื่อ Rumik World จัดจำหน่ายเป็นรวมเล่ม 2 เล่ม กับสำนักพิมพ์สยามอินเตอร์คอมิกส์
|  |   รวมเล่มตีพิมพ์ในญี่ปุ่น |   รวมเล่มตีพิมพ์ในภาษาอังกฤษ |   รวมเล่มตีพิมพ์ในไทย |   ชื่อเรื่องในญี่ปุ่น |   ชื่อเรื่องในไทย |
| --- | --- | --- | --- | --- | --- |
| เล่ม 1 |  [保存版] るーみっく わーるど  高橋留美子 傑作短編集 |  [The Rumic World]   Rumiko Takahashi's   Short Story   Collection  |  Rumik World   [collection Edition] |  勝手なやつら  "Katte na Yatsura" |  พวกเอาแต่ใจตัวเอง |
|  |  |  |  |  腹はらホール  "Hara Hara Hōru" |  ระเบิดเวลาแห่งความหิวโหย |
|  |  |  |  |  黄金の貧乏神  "Ōgon no Bimbōgami" |  เทพยาจกทองคำ |
|  |  |  |  |  ダストスパート!!  "Dasuto Supāto!!" |  Dust Spurt!! ตอน มิสเตอร์บู   Dust Spurt!! ตอน แมลงสาบจงมีชีวิตอยู่ ส่วนหมูจงตายซะ!!   Dust Spurt!! ตอน ผีทะเล'79   Dust Spurt!! ตอน เขาวงกตที่ทำให้คนสาบสูญ   Dust Spurt!! ตอน Dust Scene  |
|  |  |  |  |  商魂  "Shōkon" |  จิตวิญญาณของนักขาย |
|  |  |  |  |  ふうふ  "Fūfu" |  สามีภรรยา |

| เล่ม 2 |  [保存版] るーみっく わーるど  高橋留美子 傑作短編集 |  [The Rumic World]   Rumiko Takahashi's   Short Story   Collection |  Rumik World   [collection Edition] |  炎トリッパー   "Honō Torippā" |  Fire Tripper |
|  |  |  |  |  怪猫・明   "Za Sūpāgyaru / Chōjo" |  The Super Girl |
|  |  |  |  |  怪猫・明   "Kaibyō Min" |  มิน แมวประหลาด |
|  |  |  |  |  笑え！ヘルプマン    "Warae! Herupuman" |  หัวเราะสิ! helpman |
|  |  |  |  |  戦国生徒会   "Sengoku Seitokai" |  สมาคมนักเรียน ยุคต่อสู้ |
|  |  |  |  |  闇をかけるまなざし   "Yami wo Kakeru Manazashi" |  สายตาในความมืด |
|  |  |  |  |  笑う標的   "Warau Hyōteki" |  เป้าที่กำลังหัวเราะ |
|  |  |  |  |  忘れて眠れ   "Waraete Nemure " |  จงลืมแล้วหลับซะ |
|  |  |  |  |  われら顔面仲間   "Warera Feisharu Pakku " |  พวกเราชมรมแพ็คหน้า |


นอกจากนี้ยังมีมังงะรวมเรื่องสั้นผลงานยอดเยี่ยมอีก 1 เล่ม ซึ่งจัดตีพิมพ์ที่ญี่ปุ่นอยู่ในกลุ่มงานรวมเล่มในชื่อแพ็คเกตของรูมิกเวิลด์ ปก るーみっくわーるど  แตกต่างกันกับในต่างประเทศที่พบในเล่มฉบับภาษาอังกฤษซึ่งรวมอยู่เป็นแพ็คเกจปกรูมิกเทียเตอร์ หนังสือเล่มนี้เป็นหนังสือปกอ่อน : [るーみっくわーるど] 高橋留美子短編集 1orW (ワン・オア・ダブル) ตีพิมพ์กับโชงะกุกัง  รูปเล่มหนา 253 หน้า/  Rumic Theater: One Or Double  ตีพิมพ์กับวิซมีเดีย (Viz Media) รูปเล่มหนา 256 หน้า
ในตัวเล่มประกอบด้วยเรื่องราวในชื่อเรื่องดังนี้
スリム観音 "Surimu Kannon"  (Slim Kannon)
犬で悪いか!! "Inu de Warui ka!!"
お婆さんといっしょ "Obāsan to Issho"
がんばり末世」"Gambari Masse"
グランド・ファザー "Gurando Fazā" (Grand Father)
宝塚への招待?INVITATION TO TAKARAZUKA? "Takarazuka e no Shōtai? Invitation to Takarazuka?"
１orW（ワン・オア・ダブル）"１orW（Wan oa Daburu）"  (One or Double)
ハッピー・トーク "Happii Tōku" (Happy Talk)
うちが女神じゃ!! "Uchi ga Megami ja!!"
หนังสือรวมผลงาน

หนังสือรวมผลงานแบบ Box Set ในโอกาสครบรอบ 35 ปี เนื่องในฐานะนักเขียนการ์ตูนอาชีพของอาจารย์รูมิโกะ ทากาฮาชิ ผลิตและจัดทำขึ้นเผยแพร่ในรูปแบบเซต 3 ในญี่ปุ่น
อีกทั้งภายในเล่มยังมีการแสดงความยินดีจากเหล่านักเขียนการ์ตูนจำนวน 15 ท่าน ยินดีด้วยกับอาจารย์รูมิโกะ ทากาฮาชิ ผ่านทางภาพวาดและข้อความ อาทิ อาจารย์โกโช อาโอยาม่า (เจ้าของผลงานยอดนักสืบจิ๋วโคนัน), อาจารย์มิซึรุ อาดาจิ (เจ้าของผลงานทัช ยอดรักนักกีฬา), อาจารย์ฮิโรมุ อาราคาว่า (เจ้าของผลงานแขนกล คนแปรธาตุ), อาจารย์เท็ตซึยะ จิบะ (เจ้าของผลงานโจ สิงห์สังเวียน), อาจารย์โมโตะ ฮาจิโอะ (เจ้าของผลงาน They Were Eleven), อาจารย์เรียวอิจิ อิเคงามิ (เจ้าของผลงาน Crying Freeman), อาจารย์อากิโกะ ฮิงาชิมุระ (เจ้าของผลงาน Kuragehime), และอาจารย์โจจิ โมริคาว่า (เจ้าของผลงานก้าวแรกสู่สังเวียน)
โอวีเอ

OVAs (The Original Video Animations) ฉลองโชเน็งซันเดย์ครบรอบ 50 ปีและครบรอบการสร้างผลงาน 30 ปีของอาจารย์รูมิโกะ ทากาฮาชิ จัดจำหน่ายครั้งแรกในระหว่างงานนิทรรศการ TAKAHASHI RUMIKO EXHIBITION ในรูปแบบของชุดเซต "うる星やつら"(ลามู ทรามวัยจากต่างดาว) "らんま1/2" (รันม่า ½) "犬夜叉"(อินุยาฉะ เทพอสูรจิ้งจอกเงิน)  ประกอบด้วย เซต ดีวีดี 3 + หนังสือ 3 + ฟิกเกอร์ 3 ลิมิเต็ดเอดิชั่นไอเทม
It's a Rumic World うる星やつら ザ・障害物水泳大会 (URUSEI YATSURA - THE SHOGAIBUTSU SUIEI TAIKAI)
It's a Rumic World らんま1/2 悪夢! 春眠香 (RANMA 1/2 - AKUMU! SHUNMINKO)
It's a Rumic World 犬夜叉 黒い鉄砕牙 (INUYASHA - KUROI TESSAIGA)
จัดจำหน่ายอย่างเป็นทางการในวันที่ 20 ตุลาคม พ.ศ. 2553 โดยที่ก่อนหน้าได้มีการปล่อยเป็นอนิเมะไตเติ้ลตอนสั้น "It's a Rumic World!" ออกมาให้ชมกันไปแล้ว ซึ่งในส่วนของเรื่องอินุยาฉะ INUYASHA - KUROI TESSAIGA ต่อมาตอนนี้รวมอยู่ในอินุยาฉะภาคปัจฉิมบทคือบทช่วงตอนที่เส็ตโชมารูสละมอบเมโดซันเกตสึฮะให้กับอินุยาฉะและดาบเขี้ยวอสูรเป็นดาบเขี้ยวอสูรสีดำ
แหล่งข้อมูลอื่น

เว็บไซต์การข่าวผลงานการ์ตูนของรูมิโกะ ทากาฮาชิรูมิกเวิลด์(แฟนคลับ)(อังกฤษ)
| ด ค กผลงานการ์ตูนของ รูมิโกะ ทากาฮาชิ |
| --- | --- |
ผลงานเรื่องหลัก: ลามู ทรามวัยจากต่างดาว  ·  อิกโคคุ บ้านพักหรรษา  ·  รันม่า ½ ไอ้หนุ่มกังฟู ·  อินุยาฉะ เทพอสูรจิ้งจอกเงิน  ·  รินเนะ
ผลงานเรื่องอื่น ๆ: ซีรีส์นางเงือก ( วนาแห่งเงือก ·  รอยแผลนางเงือก  ·  เนตรยักษา)  ·  ฤทธิ์หมัดเสือหิว  ·  รูมิคเวิลด์  ·  รูมิคเธียเตอร์
ร็อบบี เบรดี

| 0 | 1 | 2 | 3 |
| --- | --- | --- | --- |
 เบรดีกับสาธารณรัฐไอร์แลนด์ในนัดที่พบกับออสเตรียในเดือนกันยายน ค.ศ. 2013
ข้อมูลส่วนตัว
ชื่อเต็ม:  โรเบิร์ต เบรดี
วันเกิด:   (1992-01-14) 14 มกราคม ค.ศ. 1992 (32 ปี)
สถานที่เกิด:  ดับลิน ไอร์แลนด์
ส่วนสูง:  1.76 เมตร (5 ฟุต 9 นิ้ว)
ตำแหน่ง:  ปีก แบ็กซ้าย
ข้อมูลสโมสร
สโมสรปัจจุบัน:  เพรสตันนอร์ทเอนด์
หมายเลข:  11
สโมสรเยาวชน
1998–2008:  เซนต์เควินบอยส์
2008–2010:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2010–2013 |  แมนเชสเตอร์ยูไนเต็ด |  0 |  (0) |
| 2011–2012 |  → ฮัลล์ซิตี (ยืม) |  39 |  (3) |
| 2012–2013 |  → ฮัลล์ซิตี (ยืม) |  12 |  (1) |
| 2013–2015 |  ฮัลล์ซิตี |  63 |  (6) |
| 2015–2017 |  นอริชซิตี |  59 |  (7) |
| 2017–2021 |  เบิร์นลีย์ |  81 |  (4) |
| 2021–2022 |  บอร์นมัท |  6 |  (0) |
| 2022– |  เพรสตันนอร์ทเอนด์ |  26 |  (0) |
ทีมชาติ‡
| 2006–2007 |  สาธารณรัฐไอร์แลนด์ รุ่นอายุไม่เกิน 15 ปี |  5 |  (1) |
| 2007–2008 |  สาธารณรัฐไอร์แลนด์ รุ่นอายุไม่เกิน 16 ปี |  5 |  (0) |
| 2008 |  สาธารณรัฐไอร์แลนด์ รุ่นอายุไม่เกิน 17 ปี |  8 |  (1) |
| 2009–2011 |  สาธารณรัฐไอร์แลนด์ รุ่นอายุไม่เกิน 19 ปี |  13 |  (2) |
| 2010–2012 |  สาธารณรัฐไอร์แลนด์ รุ่นอายุไม่เกิน 21 ปี |  11 |  (7) |
| 2012– |  สาธารณรัฐไอร์แลนด์ |  60 |  (9) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:22, 24 กุมภาพันธ์ 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:20, 21 พฤศจิกายน 2019 (UTC)
โรเบิร์ต เบรดี (เกิดวันที่ 14 มกราคม ค.ศ. 1992) เป็นนักฟุตบอลชาวไอริชผู้เล่นในตำแหน่งปีกและแบ็กซ้ายให้กับเพรสตันนอร์ทเอนด์ และทีมชาติสาธารณรัฐไอร์แลนด์
เบรดีเริ่มต้นอาชีพกับแมนเชสเตอร์ยูไนเต็ด โดยเขาถูกปล่อยยืมตัวให้กับฮัลล์ซิตี และย้ายไปที่นั่นแบบถาวรใน ค.ศ. 2013 เขาได้ลงเล่นให้กับเสือน้อย 124 นัดและช่วยให้สโมสรถึงรอบชิงชนะเลิศเอฟเอคัพในปี 2014 ต่อมาในเดือนกรกฎาคม ค.ศ. 2015 เขาย้ายไปนอริชซิตีด้วยค่าตัว 7 ล้านปอนด์ ซึ่งสุดท้ายแล้วสโมสรตกชั้นสู่แชมเปียนชิปในปี 2016 ต่อมาเขาย้ายไปเบิร์นลีย์ในเดือนมกราคม ค.ศ. 2017 ค่าตัวโดยประมาณ 13 ล้านปอนด์
เบรดีได้ลงเล่นให้กับทีมชาติสาธารณรัฐไอร์แลนด์ชุดเยาวชนครบทุกรุ่น ต่อมาเมื่อได้มาเล่นให้กับทีมชาติรุ่นอายุไม่เกิน 21 ปี เขาทำได้ 7 ประตู ต่อมาเขาได้ลงเล่นนัดแรกให้กับทีมชาติชุดใหญ่ในนัดที่พบกับโอมานในปี 2012 ซึ่งเขาทำประตูได้ ช่วยให้ไอร์แลนด์เอาชนะไปได้ 4–1 เขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรป 2016 โดยเขาทำ 2 ประตูในรายการนั้น
สถิติอาชีพ > ทีมชาติ

| ทีมชาติ | ปี | ลงเล่น | ประตู |
| --- | --- | --- | --- |
| สาธารณรัฐไอร์แลนด์ | 2012 | 4 | 1 |
| สาธารณรัฐไอร์แลนด์ | 2013 | 2 | 0 |
| สาธารณรัฐไอร์แลนด์ | 2014 | 5 | 2 |
| สาธารณรัฐไอร์แลนด์ | 2015 | 9 | 1 |
| สาธารณรัฐไอร์แลนด์ | 2016 | 11 | 3 |
| สาธารณรัฐไอร์แลนด์ | 2017 | 8 | 0 |
| สาธารณรัฐไอร์แลนด์ | 2018 | 2 | 0 |
| สาธารณรัฐไอร์แลนด์ | 2019 | 5 | 1 |
| ทั้งหมด | ทั้งหมด | 46 | 8 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- | --- |
| 1 | 11 กันยายน 2012 | คราเวนคอทเทจ ลอนดอน อังกฤษ | 1 |  โอมาน | 2–0 | 4–1 | กระชับมิตร |
| 2 | 18 พฤศจิกายน 2014 | อวีวาสเตเดียม ดับลิน ไอร์แลนด์ | 11 |  สหรัฐ | 2–1 | 4–1 | กระชับมิตร |
| 3 | 18 พฤศจิกายน 2014 | อวีวาสเตเดียม ดับลิน ไอร์แลนด์ | 11 |  สหรัฐ | 4–1 | 4–1 | กระชับมิตร |
| 4 | 13 พฤศจิกายน 2015 | Bilino Polje Stadium เซนีตซา บอสเนียและเฮอร์เซโกวีนา | 19 |  บอสเนียและเฮอร์เซโกวีนา | 1–0 | 1–1 | ฟุตบอลชิงแชมป์แห่งชาติยุโรป 2016 รอบคัดเลือก |
| 5 | 22 มิถุนายน 2016 | Stade Pierre-Mauroy, Villeneuve-d'Ascq, ฝรั่งเศส | 26 |  อิตาลี | 1–0 | 1–0 | ฟุตบอลชิงแชมป์แห่งชาติยุโรป 2016 |
| 6 | 26 มิถุนายน 2016 | ปาร์กอแล็งปิกลียอแน ลียง ฝรั่งเศส | 27 |  ฝรั่งเศส | 1–0 | 1–2 | ฟุตบอลชิงแชมป์แห่งชาติยุโรป 2016 |
| 7 | 31 สิงหาคม 2016 | อวีวาสเตเดียม ดับลิน ไอร์แลนด์ | 28 |  โอมาน | 1–0 | 4–0 | กระชับมิตร |
| 8 | 10 มิถุนายน 2019 | อวีวาสเตเดียม ดับลิน ไอร์แลนด์ | 45 |  ยิบรอลตาร์ | 2–0 | 2–0 | ฟุตบอลชิงแชมป์แห่งชาติยุโรป 2020 รอบคัดเลือก |
เกียรติประวัติ

รางวัลส่วนตัว
นักฟุตบอลทีมชาติยอดเยี่ยมแห่งปี รุ่นอายุไม่เกิน 21 ปี: 2011, 2012
นักฟุตบอลทีมชาติยอดเยี่ยมแห่งปี: 2016
แหล่งข้อมูลอื่น

Profile เก็บถาวร 2017-08-04 ที่ เวย์แบ็กแมชชีน at the Burnley F.C. website
Robbie Brady Profile at the Football Association of Ireland website
สถิติของ ร็อบบี เบรดี ที่ Soccerbase
ข้อมูลของ ร็อบบี เบรดี ที่ ซ็อกเกอร์เวย์
| ด ค กรายชื่อนักกีฬาทีมชาติสาธารณรัฐไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  |
วัดแสงสิริธรรม

| วัดแสงสิริธรรม |
| --- | --- |
พระอุโบสถเก่าแก่ของวัดแสงสิริธรรม

ชื่อสามัญ: วัดขวิด
ที่ตั้ง: เลขที่ 1 หมู่ที่ 5  ตำบลท่าอิฐ อำเภอปากเกร็ด จังหวัดนนทบุรี 11120
ประเภท: วัดราษฎร์
พระประธาน: พระพุทธศรีโรจนชัย
พระพุทธรูปสำคัญ: พระพุทธศรีโรจนชัย
เจ้าอาวาส: พระอธิการเกษม สุวณฺโณ
 สถานีย่อยพระพุทธศาสนา
พระประธานพระพุทธศรีโรจนชัย
วัดแสงสิริธรรม หรือชื่อเดิม วัดขวิด เป็นวัดราษฎร์เก่าแก่ตั้งแต่สมัยต้นกรุงรัตนโกสินทร์ ตั้งอยู่ในหมู่ที่ 5 บ้านเตาอิฐ ตำบลท่าอิฐ อำเภอปากเกร็ด จังหวัดนนทบุรี สร้างขึ้นราวปี พ.ศ. 2327 สำหรับชื่อวัดแสงสิริธรรมในปัจจุบันนั้น ได้รับพระราชทานวิสุงคามสีมาเมื่อปี พ.ศ. 2334 ในสมัยรัชกาลที่ 1 นับตั้งแต่บัดนั้นเป็นต้นมา
วัดแสงสิริธรรมมีจุดเด่นที่สำคัญ คือ พระอุโบสถและเจดีย์รายเก่า ภายในพระอุโบสถประดิษฐานพระประธานพระพุทธศรีโรจนชัย หรือที่ชาวบ้านเรียก หลวงพ่อโต พระพุทธรูปปูนปั้นปางมารวิชัย กับหลวงพ่อดำ พระพุทธรูปหล่อสัมฤทธิ์ปางมารวิชัยสมัยอยุธยา ซึ่งมีประวัติเคยมีการลักลอกโจรกรรมถึงสามครั้งแต่ก็ไม่สำเร็จ
ในวันที่ 19 มกราคม พ.ศ. 2558 วัดแสงสิริธรรมได้รับการขึ้นทะเบียนจากกรมศิลปากรเป็นโบราณสถาน ระบุ 24 มีนาคม 2558 เล่ม 132 ตอนพิเศษ 65 ง หน้า 26 ปัจจุบัน นอกจากตัววัดแสงสิริธรรมแล้ว ยังมีตลาดน้ำขนาดเล็กซึ่งตั้งอยู่ติดกับพระอุโบสถเก่า เป็นแหล่งท่องเที่ยวโดยรอบเกาะเกร็ดรอบนอกอีกแห่งหนึ่งของจังหวัดนนทบุรี
แหล่งข้อมูลอื่น

แผนที่และภาพถ่ายทางอากาศของ วัดแสงสิริธรรม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°54′08″N 100°28′19″E﻿ / ﻿13.902328°N 100.471861°E﻿ / 13.902328; 100.471861
ร็อคแมน 6 การต่อสู้ครั้งยิ่งใหญ่ในประวัติศาสตร์!!

| ร็อคแมน 6 |
| --- | --- |

ผู้พัฒนา: แคปคอม
ผู้จัดจำหน่าย: แคปคอม (ญี่ปุ่น), นินเทนโด (อเมริกาเหนือ)
อำนวยการผลิต: Tokuro Fujiwara 
ออกแบบ: Producer Tokuro Fujiwara
ศิลปิน: Keiji Inafune
แต่งเพลง: Yuko Takehara
ชุด: ร็อคแมนซีรีส์ 
เอนจิน: 8-bit
เครื่องเล่น: NES, VC
วางจำหน่าย: JPN October 5, 1993 NA May 13, 1994
แนว: Action/Platformer
รูปแบบ: Single player
ร็อคแมน 6 การต่อสู้ครั้งยิ่งใหญ่ในประวัติศาสตร์ (ญี่ปุ่น: ロックマン6 史上最大の戦い!!; โรมาจิ: Rokkuman Shikkusu Shijō Saidai no Tatakai!!) เป็นเกมร็อคแมนลำดับที่ 6 และเป็นเกมสุดท้ายที่ลงในแฟมิคอมวางขายในวันที่ 5 ตุลาคม ค.ศ. 1993
เนื้อเรื่อง

หลังจากโลกสงบสุขอีกครั้งได้มีบรุษลึกลับที่ชื่อว่ามิสเตอร์ Xได้ให้นักวิทยาศาตร์ต่างประเทศสร้างหุ่นยนต์ต่างหลังจากการประกวดหุ่นยนต์ทั้งหมดได้หายไปซึ่งแท้จริงแล้วเป็นแผนการของมิสเตอร์ Xซึ่งบอกว่าเป็นเบื้องหลังของดร.ไวลี่ร็อคแมนจึงต้องสู้กับหุ่นนานาชาติของมิสเตอร์ Xให้จนได้
วิธีการเล่นเกม

ในร็อคแมน 6นั้นได้ปรับเปลี่ยนตัวช่วยอย่างรัชจากการเป็นอุปกรณ์ช่วยเหลือมาเป็นอแดปเตอร์ทั้ง 2 รูปแบบคือเจ็ทและพาวเวอร์และวิธีเก็บตัวอักษร B E A Tจากปราบบอสในทางลับ
ตัวละครบอส

บลิซาร์ดแมน (Blizzardman)
เฟลมแมน (Flameman)
ไนท์แมน (Knightman)
โทมาฮอว์กแมน (Tomahawkman)
แพลนท์แมน (Plantman)
เซนทอร์แมน (Centaurman)
วินค์แมน (Windman)
ยามาโตแมน (Yamatoman)
อาวุธ > อาวุธที่ได้จากบอส

บลิซซาร์ดแอทแท็ค
แพลนท์บาเรีย
เฟลมบลาสท์
ซิลเวอร์โทมาฮอว์ก
ยามาโตะสเปียร์
ไนท์ครัชเชอร์
เซนทอร์แฟลช
วินด์สตอร์ม
อาวุธ > อาวุธเสริม

บีท
แหล่งข้อมูลอื่น

Complete video from Mega Man 6 on archive.org
ภาพปกเกมร็อคแมน 6 ฉบับรีเมก สำหรับเครื่องเพลย์สเตชัน
ศรีราชา (แก้ความกำกวม)

ศรีราชา อาจหมายถึง
อำเภอศรีราชา จังหวัดชลบุรี
เทศบาลเมืองศรีราชา
มหาวิทยาลัยเกษตรศาสตร์ วิทยาเขตศรีราชา
โรงเรียนศรีราชา
โรงเรียนอัสสัมชัญศรีราชา
สวนเสือศรีราชา
สถานีรถไฟชุมทางศรีราชา
สโมสรฟุตบอลศรีราชา
ซอสศรีราชา
ซอสศรีราชา (โฮ้ยฟ็องฟูดส์)
ศรีราชา (ภาพยนตร์)
เมืองแพรกศรีราชา ปัจจุบันคือ ตำบลแพรกศรีราชา อำเภอสรรคบุรี จังหวัดชัยนาท
รองศาสตราจารย์ ศรีราชา เจริญพานิช เลขาธิการสำนักงานผู้ตรวจการแผ่นดินของรัฐสภา สมาชิกสภาร่างรัฐธรรมนูญ พ.ศ. 2550
วัดแสนทอง (อำเภออมก๋อย)

| วัดแสนทอง |
| --- | --- |

ชื่อสามัญ: วัดแสนทอง, วัดบ้านดง
ที่ตั้ง: ตำบลอมก๋อย อำเภออมก๋อย จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดแสนทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอมก๋อย อำเภออมก๋อย จังหวัดเชียงใหม่ ที่ดินตั้งวัดมีเนื้อที่ 3 ไร่ มีที่ธรณีสงฆ์จำนวน 2 แปลง เนื้อที่ 11 ไร่ 3 งาน
วัดแสนทอง หรือมีอีกชื่อคือ วัดบ้านดง ได้รับอนุญาตตั้งเป็นวัด พ.ศ. 2444 ได้รับพระราชทานวิสุงคามสีมาเมื่อ พ.ศ. 2516
อาคารเสนาสนะประกอบด้วย อุโบสถ วิหาร กุฏิ หอระฆัง ศาลาการเปรียญ กุฏิรับรอง โรงครัว ปูชนียวัตถุมีพระพุทธรูปแสนทอง พระพุทธรูปศิลปะเชียงแสน ผู้เฒ่าผู้แก่ชาวอมก๋อยเล่าว่า เดิมพระเจ้าแสนทองเป็นพระพุทธรูปที่มาจากทางภาคกลาง แถบเมืองละโว้ ลพบุรี เมื่อพระนางจามเทวีจะเสด็จมาครองเมืองลำพูน 
พระนางเสด็จขึ้นมาทางเรือตามแม่น้ำปิงและได้นำพระเจ้าแสนทองมาด้วย พอขึ้นมาถึงดอยเกิ้ง อยู่ในเขตอำเภอฮอดก็ได้นำเอาพระเจ้าแสนทองไปประดิศฐานไว้ที่วัดดอยเกิ้ง จากนั้นเกิดมีสงครามกับพม่า พระนางได้สั่งให้นำเอาพระเจ้าแสนทองไปหลบซ่อนไว้ในป่าใกล้ ๆ กับวัดดอยเกิ้ง ปัจจุบันเรียกบริเวณนั้นว่า ห้วยแสนทอง ต่อมาประมาณ 700 ปีที่ผ่านมาชาวลัวะ (ละว้า) ได้มาสร้างถิ่นฐานและได้ไปเอาพระเจ้าแสนทองมาประดิษฐานไว้ที่วัดแสนทอง จากนั้นต่อมาประมาณ 450 ปี ชาวลัวะได้อพยพถิ่นฐานไปอยู่ที่อื่น วัดจึงเป็นวัดร้าง จนครั้นนพระยาอินต๊ะมีตำาแหน่งเป็นพ่อขุนเมืองอมก๋อย จะย้ายพระแสนทองแต่บังคับช้างไม่ได้ จึงมาไว้ทีเดิม
ด้านการศึกษา มีโรงเรียนพระปริยัติธรรมแผนกธรรมเปิดสอน พ.ศ. 2468 นอกจากนี้ในวัดมีห้องสมุดและพิพิธภัณฑ์พระพุทธรูปแสน
รายนามเจ้าอาวาส

พระอินต๊ะ ปญฺญาวํโส
พระอุด จิตฺตวโร
พระต๋าคำ ถาวโร
พระสว่าง อริยวํโส
พระอิ่นคำ อริยวํโส
พระปฐม จรณธมฺโม
พระครูคำปัน สิริมงฺคโล
พระอริการจักรพงษ์ เกสธมฺโม
พระอินสม ภทฺทจาโร
พระครูสุนทรวิภาต
วิกฤตการณ์การทูตกาตาร์

ประเทศกาตาร์  ประเทศที่ตัดสัมพันธ์กับกาตาร์  ประเทศที่ลดความสัมพันธ์ทางการทูตกับกาตาร์  ลิเบียตัดสัมพันธ์กับกาตาร์ แต่สถานภาพรัฐบาลลิเบียยังไม่ได้รับการยอมรับ
วิกฤตการณ์การทูตกาตาร์ เกิดขึ้นระหว่าง 5 มิถุนายน พ.ศ. 2560 ถึง 5 มกราคม พ.ศ. 2564 เมื่อประเทศซาอุดีอาระเบียประกาศตัดสัมพันธ์ทางการทูตกับประเทศกาตาร์ โดยกล่าวหาว่ากาตาร์เป็นผู้สนับสนุนกลุ่มก่อการร้ายและบ่อนทำลายเสถียรภาพในภูมิภาค หลังการประกาศดังกล่าว ประเทศอื่น ๆ อย่างบาห์เรน, อียิปต์, เยเมน, สหรัฐอาหรับเอมิเรตส์, ลิเบีย, มัลดีฟส์, มอริเตเนีย ก็ประกาศตัดสัมพันธ์กับกาตาร์เช่นกัน
การตัดสัมพันธ์ครั้งนี้ทำให้ประเทศกาตาร์ถูกตัดการติดต่อระหว่างพรมแดนทางบก ทางทะเล และทางอากาศ จากกลุ่มประเทศดังกล่าว นักการทูตกาตาร์ถูกสั่งให้ออกจากซาอุดีอาระเบีย, สหรัฐอาหรับเอมิเรตส์ และอียิปต์ ภายใน 48 ชั่วโมง พลเมืองกาตาร์ถูกสั่งเดินทางออกจากซาอุดีอาระเบีย สหรัฐอาหรับเอมิเรตส์ และบาห์เรนภายใน 14 วัน และห้ามมิให้พลเมืองของ 3 ชาติในคาบสมุทรอาหรับเดินทางไปยังกาตาร์ด้วย
การคว่ำบาตรครั้งนี้ทำให้อุตสาหกรรมการบินของกาตาร์เกิดความปั่นป่วนและเกิดการกักตุนสินค้าอุปโภคและบริโภคไปทั้งประเทศ กาตาร์ต้องนำเข้าสินค้าจากท่าเรือในประเทศโอมานเนื่องจากไม่สามารถใช้ท่าเรือของกลุ่มประเทศที่ตัดความสัมพันธ์ได้ สแตนดาร์ดแอนด์พัวร์สปรับลดอันดับความน่าเชื่อถือระยะยาวของกาตาร์ลง 1 ขั้นสู่ระดับ AA- กาตาร์ได้ประกาศมาตรการผ่อนผันการตรวจลงตรา (visa) ให้แก่พลเมืองของ 80 ประเทศในวันที่ 9 สิงหาคม 2017 เพื่อเป็นการกระตุ้นการท่องเที่ยวของกาตาร์
ประเทศที่ตัดสัมพันธ์ทางการทูตกับกาตาร์

ณ วันที่ 10 มิถุนายน พ.ศ. 2560 รัฐบาลของแปดประเทศได้ตัดความสัมพันธ์ทางการทูตกับกาตาร์ ได้แก่
| --- | --- |
  บาห์เรน   คอโมโรส   อียิปต์   มัลดีฟส์:   มอริเตเนีย   ซาอุดีอาระเบีย   สหรัฐอาหรับเอมิเรตส์   เยเมน
ประเทศที่ลดความสัมพันธ์ทางการทูตกับกาตาร์

ณ 12 มิถุนายน พ.ศ. 2560 หกประเทศได้ลดความสัมพันธ์ทางการทูตกับกาตาร์
| --- | --- |
  ชาด   จิบูตี   เอริเทรีย:   จอร์แดน   ไนเจอร์   เซเนกัล
วัดตำหนักใต้

| วัดตำหนักใต้ |
| --- | --- |


ที่ตั้ง: ซอยนนทบุรี 27 ถนนนนทบุรี 1 ตำบลท่าทราย อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดตำหนักใต้ เป็นวัดราษฎร์สังกัดคณะสงฆ์มหานิกายในตำบลท่าทราย อำเภอเมืองนนทบุรี จังหวัดนนทบุรี
ก่อนที่จะสร้างวัด สถานที่ตั้งเคยเป็นที่สร้างพลับพลาที่ประทับชั่วคราวของสมเด็จพระเจ้ากรุงธนบุรี และสันนิษฐานว่าวิหารและหอระฆังสร้างขึ้นเมื่อปี พ.ศ. 2367 (รัชกาลที่ 3) เดิมวัดนี้เรียกกันว่า วัดตำหนัก ต่อมาสมเด็จพระมหาสมณเจ้า กรมพระยาวชิรญาณวโรรส เสด็จตรวจราชการคณะสงฆ์เมื่อปี พ.ศ. 2464 ทรงเห็นว่ามีชื่อวัดซ้ำ จึงได้ต่อคำว่า ใต้ท้ายชื่อ จากทิศที่ตั้ง
พระอุโบสถหลังใหม่ สร้างขึ้นจากนำบานประตูหน้าต่าง เพดานของอุโบสถหลังเก่ามาใช้ ซึ่งหน้าบันนั้นเป็นไม้สักแกะสลักเป็นรูปนกประดับด้วยพุดตานเทศ มีรูปช้างทรงเครื่อง ยืนอยู่เหนือเมฆตรงกลางลายกระหนก พระประธานเป็นปางมารวิชัยสมัยสุโขทัย วิหารเก่าแก่ซึ่งมีหน้าบันเป็นไม้สักแกะสลักเป็นรูปกระหนกดอกจอก มีรูปม้าทรงเครื่องอยู่ภายในกระหนก ซุ้มบานประตู ซุ้มหน้าต่าง เป็นลายดอกไม้ปูนปั้นยังคงเหลืออยู่บ้าง บานประตูหน้าต่าง เขียนลายทองรดน้ำ หอระฆัง 2 ชั้นที่หลังคาทำเป็นรูปปรางค์ลึกเข้าไป  และมีต้นโพธิ์พุทธคยาจากอินเดียมาปลูกโดยอดีตเจ้าอาวาสวัดตำหนักใต้ เมื่อวันที่ 8 กรกฎาคม พ.ศ. 2514
มีบันทึกว่า วัดตำหนักใต้เป็นจุดที่พระเจ้าตากสินเสด็จพระราชดำเนินมารับพระแก้วมรกตเข้าสู่พระนคร เพื่อประดิษฐานที่วัดอรุณราชวรารามราชวรมหาวิหาร
วรรณกรรมลาว

วรรณกรรมลาว ที่มีมาแต่โบราณและเป็นที่รู้จักกันดี มีอยู่หลายเรื่อง โดยมากมักจะเป็นตำนานเรื่องของวีรบุรุษ เช่น พื้นขุนบูลม (ພືນຂຸນບູຣົມ) หนังสือขุน เจือง(ປຶ້ມຫົວຂຸນເຈືອງ) นอกจากนี้ยังมีประเภทนิทานสอนใจหรือคติธรรม เช่น อินทิญาสอนลูก (ອິນທິຍາສອນຫຼານ) ปู่สอนหลาน (ປູ່ສອນຫຼານ)หนังสือเสียวสวาด (ປຶ້ມສຽວສະຫວາດ) ฯลฯ
ในบรรดาวรรณกรรมดังกล่าวนั้น เล่มที่ยอมรับกันว่าอยู่ในชั้นสูงสุด อาจกล่าวว่าเป็นวรรณกรรมสุดยอดของลาวน่าจะได้แก่ หนังสือเสียวสวาด และเรื่องท้าวฮุ่งท้าวเจือง
หนังสือเสียวสวาด

บางทีก็เรียกว่า นิทานเสียวสวาด เป็นหนังสือที่โบราณจารย์ลาวได้ประพันธ์ไว้ หนังสือนี้แต่งสมัยใดนั้น ไม่อาจยืนยันได้ชัดเจน แต่ได้รับความนิยมในหมู่ประชาชนลาวไม่น้อยกว่า 300 ปีแล้ว สันนิษฐานว่าจะแต่งในสมัยของพระเจ้าสุริยวงศาธรรมิกราช ต้นฉบับเป็นการจารึกลงไปในใบลาน ซึ่งลาวเรียกว่า หนังสือผูก มีอยู่ 10 ผูก จารึกด้วยตัวอักษรธรรม ซึ่งเป็นอักษรที่เคยใช้แพร่หลายในลาวและในภาคอีสานของไทย ผู้ที่รวบรวมไว้เป็นครั้งแรก คือ ท่านมหาสิลา วีระวงส์ ปราชญ์คนสำคัญของลาว 
หนังสือเสียวสวาดจัดได้ว่าเป็นนิทานสุภาษิตเค้าเรื่องของหนังสือเล่นนี้ คือ มีกฎุมพีผู้หนึ่งอยู่ที่ กรุงพาราณสี มีบุตรชายสองคน คนแรกชื่อ สีเสลียว คนน้อง ชื่อ เสียวสวาด เมื่อ เสียวสวาดอายุได้ 16 ปี กฎุมพีผู้พ่อเห็นว่าตนเองแก่แล้วจึงเรียกบุตรมาสั่งสอนเมื่อ กฎุมพี ผู้นั้นตายแล้วบุตรทั้งสองจึงได้ครองเรือนสืบมา
ต่อมามีพ่อค้าจากเมืองจำปานคร เอาเรือกำปั่น มาจอดอยู่ที่ท่าน้ำแถบหมู่บ้าน เสียวสวาดได้ไปคุ้นเคยกับนายเรือ ต่อมาเมื่อเรือนั้นจะกลับเมืองจำปานคร เสียวสวาดก็ขอเดินทางไปด้วย นายเรือก็ยินดีนัก รับเอาเสียวสวาดเป็นบุตร เมื่อไปในเรือเสียวสวาดได้แสดงความฉลาดหลักแหลมหลายประการ ต่อมาเมื่อไปถึงเมืองจำปานครแล้วนายเรือก็ยกลูกสาวให้เป็นภรรยา
ต่อมาอีก 3 ปี พระยาจำปานครเจ้าแผ่นดินปกครองบ้านเมืองด้วยความไร้ศีลธรรมจึงเกิดอาเพศขึ้นหลายอย่าง ทรงมีความกลัวจึงเกณฑ์ผู้คนมานอนเฝ้ายามที่พระราชวังคืนละ 500 คน เทวดาก็บันดารให้พวกผู้คนที่มานอนเฝ้ายามหลับสนิททุกคน ครั้นตอนดึกพระยาจำปามาตรวจดูเห็นทุกคนหลับจึงเกิดความกริ้วโกรธ ถึงตอนเช้าได้สั่งประหารคนทั้งหมด เป็นดังนี้มาทุกวัน
ต่อมาถึงเวรของนายเรือที่จะต้องถูกเกณฑ์ไปเฝ้ายาม นายเรือนั้นเห็นว่าตนคงไม่พ้นความตายเหมือนกับคนอื่น ๆ จึงเรียกลูกมาสั่งเสีย เสียวสวาดรู้เช่นนั้นก็อาสาไปแทน ครั้นในตอนดึกพระยาจำปาลุกมาตรวจ เห็นคนอื่น ๆ หลับสนิทหมด เว้นแต่เสียวสวาดคนเดียว เสียวสวาดได้ยินเสียงเปิดประตูก็กระแอมขึ้นกล่าว คำคาถาภาษาบาลี พระยาจำปาตกใจจึงเสด็จขึ้น เป็นเช่นนั้นถึงสามครั้ง ครั้งถึงตอนเช้าพวกที่นอนเฝ้ายามก็รอดตายทุกคน พระยาจำปาจึงให้สืบหาตัวคนที่กล่าวพระคาถา เมื่อได้พบกับเสียวสวาดก็ตอบข้อซักถามต่าง ๆ ของพระยาจำปาโดยยกนิทานเปรียบเทียบ พระยาจำปามีความยินดี ตั้งให้เสียวสวาดเป็นราชบัณฑิตประจำพระองค์ ตั้งแต่นั้นมาเสียวสวาดก็สั่งสอนพระยาจำปาและท้าวพระยาทั้งหลาย ให้ตั้งอยู่ในคุณธรรม นครจำปาก็เจริญรุ่งเรือง ไม่มีข้าศึกมารุกรานในที่สุด เสียวสวาดก็ได้เป็นอัครมหาเสนาบดี
หนังสือเสียวสวาด เป็นหนังสือที่หาอ่านได้ยากในปัจจุบัน ฉบับพิมพ์ครั้งที่ 3 เมื่อ ค.ศ. 1967 เพียง 100 เล่มเท่านั้น
นิทานเสียวสวาด พิมพ์ครั้งที่ 2 เมื่อ พ.ศ. 2503
วัดตาลล้อม

| วัดตาลล้อม |
| --- | --- |


ชื่อสามัญ: วัดตาลล้อม, วัดณรงค์จอมสุวรรณ
ที่ตั้ง: ตำบลเหมือง อำเภอเมืองชลบุรี จังหวัดชลบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดตาลล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมือง อำเภอเมืองชลบุรี จังหวัดชลบุรี
วัดตาลล้อม เดิมชื่อ วัดณรงค์จอมสุวรรณ ประชาชนนิยมเรียก "วัดตาลล้อม" เริ่มสร้างเมื่อ พ.ศ. 2417 ซึ่งมีขุนณรงค์ จอมสุวรรณ กำนันตำบลบางทราย เป็นผู้มอบที่ดินถวายสร้างวัดจำนวน 31 ไร่ 2 งาน 32 วา ได้รับอนุญาตให้สร้างวัดเมื่อ พ.ศ. 2417 ได้รับพระราชทานวิสุงคามสีมา เมื่อวันที่ 1 มกราคม พ.ศ. 2519 เขตวิสุงคามสีมา กว้าง 40 เมตร ยาว 60 เมตร มีการย้ายวัดมาตั้งอยู่ฝั่งตรงข้ามซึ่งเป็นที่ของขุนณรงค์เช่นเดียวกัน เมื่อวัดย้ายมาอยู่ที่ใหม่จึงได้เปลี่ยนชื่อด้วย เพราะสถานที่ตั้งของวัดแห่งใหม่นี้ล้อมรอบด้วยต้นตาลกลายเป็นวัดอยู่กลางดงตาล
อุโบสถหลังเก่า ได้รับการขึ้นทะเบียนเป็นโบราณสถาน ประกาศในราชกิจจานุเบกษาเล่มที่ 116 ตอนที่ พิเศษ 17 ง. ลงวันที่ 27 มีนาคม 2541 พื้นที่โบราณสถานโดยประมาณ 3 ไร่ 2 งาน 20.5 ตารางวา ลักษณะอาคารเป็นอาคารก่ออิฐถือปูน ผังรูปสี่เหลี่ยมผืนผ้า หลังคาทรงจั่วเครื่องไม้มุงกระเบื้องดินเผาหางแหลมมีชายคาปีกนกยื่นออกมาหน้าบันด้านหน้าและหลังปูนปั้นรูปหงส์จีนประดับด้วยลายก้านขด ภายในประดิษฐานพระพุทธรูปประธานปูนปั้นลงรักปิดทอง ปางมารวิชัย บนฐานชุกชี พร้อมพระอัครสาวกขนาบข้าง มีพระพุทธรูปปูนปั้นลงรักปิดทองประทับยืนทรงเครื่องใหญ่ มีจิตรกรรมฝาผนังเกี่ยวกับเรื่องพุทธประวัติ ภายนอกมีเจดีย์ราย 2 องค์ ลักษณะเป็นเจดีย์ก่ออิฐถือปูนย่อมุมไม้สิบสอง ส่วนฐานบางส่วนจมอยู่ในดิน องค์ระฆังย่อมุมทรงเครื่องมีลายปูนปั้นเป็นสายสังวาลตกแต่ง ส่วนยอดเจดีย์มีบัลลังก์สี่เหลี่ยมย่อมุมรองรับชุดบัวคลุ่มเถา ถัดขึ้นไปชำรุดหักหาย